b'\n_START_ARTICLE_\nForthbank Stadium\n_START_SECTION_\nBakgrunnen for byggingen av Forthbank\n_START_PARAGRAPH_\nForthbank ble bygget av bystyret i Stirling for \xc3\xa5 erstatte byens gamle fotballstadion, Annfield. Bystyret mente at Annfield var s\xc3\xa5 forfallent at det ikke lot seg pusse opp, og besluttet \xc3\xa5 bygge Forthbank i utkanten av byen. Forthbank har v\xc3\xa6rt hjemmebane for Stirling Albion siden 1993. Stadion ble oppkalt etter det f\xc3\xb8rste fotballstadionet i Stirling, Forthbank Park.\n_START_SECTION_\nAktuelle planer og utvikling\n_START_PARAGRAPH_\nBystyret i Stirling har startet med \xc3\xa5 utvikle omr\xc3\xa5dene rundt Forthbank, og har finansiert nye idrettsbaner og et fritidssenter med klatrevegger og sv\xc3\xb8mmebassenger. Bystyret har ogs\xc3\xa5 f\xc3\xa5tt bygget en ny skole rett ved stadion, Saint Modans High School.'